ארגון StandWithUs גאה להודיע על השקת שנת פעילות נוספת של "שגרירי אל על", תוכנית ייחודית שבמסגרתה טייסים וחברי צוותים אוויריים מתנדבים לשירות בחזית הדיפלומטיה הישראלית. כבר יותר מחצי מיליון בני אדם ברחבי העולם השתתפו בפעילויות השונות שהובילו "שגרירי אל על", בין הטיסות וכשהם לבושים במדים.
כ-60 שגרירים חדשים יצטרפו בקרוב לפרויקט המיוחד, שיצא לדרך לראשונה בשנת 2011 במסגרת שיתוף פעולה עם הסוכנות היהודית ומשרד החוץ. השגרירים החדשים יצטרפו למאות שגרירים ותיקים ויקבלו הכשרה מקצועית, שבה הם ילמדו כיצד לשפר את תדמית ישראל בעולם ולתרום לחיזוק הקשר עם הקהילות היהודיות בתפוצות.
מנהלת השותפויות האסטרטגיות של ארגון StandWithUs, אילנה שרינגטון-הופמן, הגיעה השבוע לנתב"ג ופגשה עשרות טייסים ודיילים שלוקחים חלק בתוכנית. אחרי מגוון פעילויות שהשגרירים הוותיקים הללו העבירו בחו"ל, הם השתתפו במפגש להכשרה מתקדמת בדיפלומטיה ציבורית וקיבלו כלים חשובים נוספים שיעזרו להם בשנה הקרובה.